
26 Απριλίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 1430 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Έγκριση χρήσης κινητών τηλεφώνων για τις υπη¬ 
ρεσιακές ανάγκες του Υπουργείου Οικονομικών. 

2 Έγκριση Κανονισμού Διδακτορικών Σπουδών του 
Τμήματος Ιστορίας και Αρχαιολογίας της Φιλοσο¬ 
φικής Σχολής του Αριστοτελείου Πανεπιστημίου 
Θεσσαλονίκης. 


ΑΠΟΦΑΣΕΙΣ 

Αριθμ. Δ.ΠΡΟΜΑ. 0004 668 (1) 

Έγκριση χρήσης κινητών τηλεφώνων για τις υπη¬ 
ρεσιακές ανάγκες του Υπουργείου Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Το ν. 4412/2016 (ΦΕΚ 147/2016) «ΔημόσιεςΣυμβά¬ 
σεις Έργων. Προμηθειών και Υπηρεσιών(προσαρμογή 
στις Οδηγίες 2014/24/ΕΕ και 2014/25/ΕΕ. 

2. Το ν. 4270/2014 (ΦΕΚ 143/2014) «Αρχές δημοσιο¬ 
νομικής διαχείρισης και εποπτείας (ενσωμάτωση της 
Οδηγίας 2011/85/ΕΕ) - δημόσιο λογιστικό και άλλες δι¬ 
ατάξεις». 

3. Το π.δ. 142/2018 «Οργανισμός του Υπ. Οικονομι¬ 
κών». 

4. Τις διατάξεις της παρ. 2 του άρθρου 20 του ν. 2459/ 
1997 «Κατάργηση φορολογικών απαλλαγών και άλλες 
διατάξεις» (ΦΕΚ 17/Α718.2.1997). 

5. Το ν. 2648/98 άρθρο 11, «Ρυθμίσεις δασμολογι¬ 
κού και φορολογικού περιεχομένου, τροποποίηση 
του κώδικα φορολογικής δικονομίας κ.α.δ» (ΦΕΚ 238/ 
Α722.10.1998). 

6. Το ν. 3469/28.6.2006 (ΦΕΚ 131 Α') «Εθνικό τυπογρα¬ 
φείο Ε.Κ. και λοιπές διατάξεις». 

7. Το π.δ. 80/2016 (Α' 145) «Ανάληψη υποχρέωσης από 
τους διατάκτες». 

8. Το π.δ. 73/2015 (ΦΕΚ 116/Β723-9-2015) Διορισμός 
Αντιπροέδρου της Κυβέρνησης, Υπουργών, Αναπληρω¬ 
τών Υπουργών και Υφυπουργών. 

9. Του άρθρου 90 του Κώδικα Νομοθεσίας για την Κυ¬ 
βέρνηση και τα Κυβερνητικά Όργανα, ο οποίος κυρώ¬ 


θηκε με το «άρθρο πρώτο» του π.δ. 63/21.4.2005 (ΦΕΚ 
Α' 98/22.4.2005) «Κωδικοποίηση της νομοθεσίας για την 
Κυβέρνηση και τα Κυβερνητικά όργανα». 

ΙΟ.Το άρθρο 43 του ν. 4484/2017 (Α' 110) «Προσαρμο¬ 
γή της Ελληνικής Νομοθεσίας στις διατάξεις της Οδηγίας 
(ΕΕ)2016/881 και άλλες διατάξεις 

11. Την αριθμ. Δ6Α 1066361 ΕΞ 2012/25-4-2012 από¬ 
φαση (ΦΕΚ 1363/Β72012) κοινή απ'οφαση των Υπουρ¬ 
γών Διοικητικής Μεταρρύθμισης και Ηλεκτρονικής Δι¬ 
ακυβέρνησης και Οικονομικών περί συγκρότησης και 
εσωτερικής διάρθρωσης της Γεν. Δ/νσης Οικονομικών 
Υπηρεσιών του Υπουργείου Οικονομικών. 

12. Την αρ. Δ.ΠΡΟΜ.Α.4019013ΕΞ2016 (ΦΕΚ 3965/ 
Β712-12-2016) υπουργική απόφαση περί χρήσης κινη¬ 
τών τηλεφώνων για τις ανάγκες του Υπουργείου Οικο¬ 
νομικών. 

13. Την αρ. 2/30508/0004 (ΦΕΚ 785/5-5-2015 απόφαση 
του Υπουργού Οικονομικών περί μεταβίβασης αρμοδι¬ 
οτήτων για αποφάσεις χορήγησης - σύνδεσης συσκευ¬ 
ών κινητής τηλεφωνίας στον Προϊστάμενο της Γενικής 
Δ/νσης Οικονομικών Υπηρεσιών. 

14. Το γεγονός ότι από την εφαρμογή των διατάξεων 
της παρούσας προκαλείται κατ'εκτίμηση ετήσια δα¬ 
πάνη ύψους # 50.000 € # συμπεριλαμβανομένου ΦΠΑ 
του πάγιου σύνδεσης και του δικαιώματος χρήσης, σε 
βάρος του Κρατικού Προϋπολογισμού (Ειδικός Φορέ¬ 
ας 23 110 ΚΑΕ 0826), όπως έχει εγκριθεί με τις ΔΟΔΑ 
0000194ΕΞ2018/5-1 -2018 και 2/9748/ΔΠΔΑ 14-2-2018 
αποφάσεις έγκρισης πίστωσης. 

15. Το γεγονός ότι με την απόφαση αυτή συντελεί- 
ται μείωση στον αριθμό των κινητών τηλεφώνων του 
Υπουργείου από 227 σε 165, αποφασίζουμε: 

Εγκρίνουμε τη χρήση 165 συνδέσεων - συσκευών 
κινητής τηλεφωνίας για τις λειτουργικές ανάγκες των 
ελεγκτικών και λοιπών Υπηρεσιών του Υπουργείου Οι¬ 
κονομικών. 

Οι εν λόγω συνδέσεις κατόπιν εγκρίσεωςτης Γενικής 
Δ/νσης Οικονομικών Υπηρεσιών θα ενεργοποιούνται, 
ανακαλούνται και κατανέμονται προς χρήση για την 
κάλυψη υπηρεσιακών αναγκών. Οι υπηρεσίες που θα 
αιτούνται για χρήση κινητού τηλεφώνου θα πρέπει να 
τεκμηριώνουν επαρκώς την αναγκαιότητα χρήσης του, 
προκειμένου η Γενική Δ/νση Οικονομικών Υπηρεσιών να 
εγκρίνει και εντάξει στα ακόλουθα προγράμματα: 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 430/26.04.2018 


ί) ΟΜΑΔΑ Α' «150' λεπτά, 70 5Μ5,150 ΜΒ» 

Παροχή 50 τηλεφωνικών συνδέσεων, με τουλάχιστον 
150' λεπτά δωρεάν χρόνου ομιλίας μηνιαίως για εθνικές 
κλήσεις προς κινητά και σταθερά και δωρεάν απεριό¬ 
ριστη ενδοεταιρική επικοινωνία, 70 5Μ5 προς όλα τα 
δίκτυα, καθώς και τουλάχιστον 150 ΜΒ για ΙΝΤΕΒΝΕΤ 
(πλοήγηση, θ-ιύιβΜ κ.λπ.). 

Μ) ΟΜΑΔΑ Β' «300' λεπτά και 200 5015, 150 ΜΒ» 
Παροχή 67 τηλεφωνικών συνδέσεων, με τουλάχιστον 
300' λεπτά δωρεάν χρόνου ομιλίας μηνιαίως για εθνικές 
κλήσεις προς κινητά και σταθερά, 200 5ΐΠ5 προς όλα τα 
δίκτυα και δωρεάν απεριόριστη ενδοεταιρική επικοινω¬ 
νία) και 150 ΜΒ για ΙΝΤΕΒΝΕΤ (πλοήγηση, θ-ιύίθΜ κ.λπ.). 

ίίί) ΟΜΑΔΑ Π «300' λεπτά και 200 5ΐτΐ5 και 10Β 
ΙΝΤΕΒΝΕΤ» 

Παροχή 20 τηλεφωνικών συνδέσεων, με τουλάχιστον 
300' λεπτά δωρεάν χρόνου ομιλίας μηνιαίως για εθνικές 
κλήσεις προς κινητά και σταθερά, 200 5ΐΠ5 προς όλα τα 
δίκτυα και δωρεάν απεριόριστη ενδοεταιρική επικοινω¬ 
νία,δωρεάν κλήσης προς σταθερά καθώς και τουλάχι¬ 
στον 1 ΟΒ για ΙΝΤΕΒΝΕΤ (πλοήγηση, θ-ιύίβΜ κ.λπ.). 

ίν) ΟΜΑΔΑ Δ' «1500' λεπτά 1500 5ΙΠ5 και 20Β 
ΙΝΤΕΒΝΕΤ» 

Παροχή 18 τηλεφωνικών συνδέσεων, με τουλάχιστον 
1500' λεπτά δωρεάν χρόνου ομιλίας μηνιαίως για εθνι¬ 
κές κλήσεις προς κινητά και σταθερά, 1500 5ΐΠ5 προς 
όλα τα δίκτυα και δωρεάν απεριόριστη ενδοεταιρική 
επικοινωνία, δωρεάν κλήσης προς σταθερά καθώς και 
τουλάχιστον 2 ΟΒ για ΙΝΤΕΒΝΕΤ (πλοήγηση, θ-ηηθίΙ κ.λπ.). 

ν) ΟΜΑΔΑ Ε' «3000' λεπτά και 1500 5ΐτΐ5, 200' λεπτά 
προς διεθνείς κλήσεις και 50Β ΙΝΤΕΒΝΕΤ» 

Παροχή 10 τηλεφωνικών συνδέσεων, με 3.000'λεπτά 
δωρεάν χρόνο ομιλίας μηνιαίως για εθνικές κλήσεις προς 
κινητά και σταθερά, 1500 5ΐτΐ5 προς όλα τα δίκτυα, 200' 
ΛΕΠΤΑ προς διεθνείς κλήσεις και δωρεάν απεριόριστη 
ενδοεταιρική επικοινωνία, καθώς και τουλάχιστον 5 ΟΒ 
για ΙΝΤΕΒΝΕΤ (πλοήγηση, θ-ιύιβΗ κ.λπ.). 
νί) 4 συνδέσεις ΜοβίΙθ Ιπϊθιτίθϊ 5 ΟΒ. 

Αν παρατηρηθεί υπέρβαση των ανωτέρω ορίων, η 
υπέρβαση θα καταβάλλεται από τους χρήστες, εκτός από 
την ΟΜΑΔΑ Ε' η οποία θα καλύπτεται από το Δημόσιο. 

Παρέχεται η δυνατότητα να καλυφθούν οι ανάγκες 
σε τηλεφωνικές συνδιαλέξεις στο Εξωτερικό (Βθ3ηηίη9), 
στις κατηγορίες Α', Β' Γ' και Δ' όταν προκύπτει πραγμα¬ 
τική και επιτακτική ανάγκη για υπηρεσιακούς λόγους, 
εφόσον αυτό τεκμηριωθεί πλήρως και εγκριθεί από τη 
Γενική Δ/νση Οικονομικών Υπηρεσιών. 

Η κάθε Γενική Διεύθυνση και η Ειδική Γραμματεία του 
Σ.Δ.Ο.Ε. θα τηρούν κατάσταση με τους αριθμούς των κι¬ 
νητών τηλεφώνων και το ονοματεπώνυμο των χρηστών 
καθώς και τη θέση που κατέχει ο καθένας από αυτούς, 
αντίγραφο της οποίας θα κοινοποιείται στην Δ/νση Προ¬ 
μηθειών Διαχείρισης Υλικού και Υποδομών και στη Διεύ¬ 
θυνση Οικονομικής Διαχείρισης. Επίσης θα ενημερώνουν 
άμεσα και με δική τους ευθύνη για κάθε μεταβολή που 
θα προκύπτει από την αλλαγή του χρήστη. 

Η αρ. Δ.ΠΡΟΜ.Α.4019013ΕΞ2016 (ΦΕΚ 3965/Β7 
12-12-2016) υπουργική απόφαση περί χρήσης κινητών 
τηλεφώνων για τις ανάγκες του Υπουργείου Οικονομι¬ 
κών καταργείται. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Απριλίου 2018 
Ο Υπουργός 

ΕΥΚΛΕΙΔΗΣ ΤΣΑΚΑΛΩΤΟΣ 


Αριθμ. 11657 _ (2) 

Έγκριση Κανονισμού Διδακτορικών Σπουδών 
του Τμήματος Ιστορίας και Αρχαιολογίας της Φι¬ 
λοσοφικής Σχολής του Αριστοτελείου Πανεπι¬ 
στημίου Θεσσαλονίκης. 

Η ΣΥΓΚΛΗΤΟΣ ΤΟΥ ΑΡΙΣΤΟΤΕΛΕΙΟΥ 
ΠΑΝΕΠΙΣΤΗΜΙΟΥ ΘΕΣΣΑΛΟΝΙΚΗΣ 
(Συνεδρίαση με αριθμό 2953/25-1-2018) 

Έχοντας υπόψη: 

1 .Τις διατάξεις του ν. 4485/2017(ΦΕΚ 114 Α') «Οργάνω¬ 
ση και λειτουργία της ανώτατης εκπαίδευσης, ρυθμίσεις 
για την έρευνα και άλλες διατάξεις» και ιδίως το άρθρο 
45 παρ. 2, 

2. Τις διατάξειςτου άρθρου 85 και ειδικότερα των παρ. 
5 και 6 εδ. β του ν. 4485/2017 (ΦΕΚ 114/τ. Α74-8-2017). 

3. Τις ερμηνευτικές εγκύκλιους του Υπουργείου Παι¬ 
δείας, Έρευνας και Θρησκευμάτων με αριθμό: 

α)163204/Ζ1 ΕΞ. ΕΠΕΙΓΟΝ/29-9-2017: «Εφαρμογή των 
διατάξεων του ν. 4485/2017 (ΑΊ14) για θέματα μεταπτυ¬ 
χιακών σπουδών και εκπόνησης διδακτορικών διατρι- 
βών-λοιπά θέματα και β) 22879/Ζ1 /9-2-2018: «Εφαρμογή 
των διατάξεων του ν. 4485/2017 (Α' 114). 

4. Την απόφαση της Συνέλευσης του Τμήματος Ιστο¬ 
ρίας και Αρχαιολογίας της Φιλοσοφικής Σχολής του Αρι- 
στοτελείου Πανεπιστημίου Θεσσαλονίκης (συνεδρίαση 
με αριθμ. 376/15-12-2017). 

5. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Εγκρίνουμε τον Κανονισμό Διδακτορικών Σπουδών 
του Τμήματος Ιστορίας και Αρχαιολογίας της Φιλοσοφι¬ 
κής Σχολής του Αριστοτελείου Πανεπιστημίου Θεσσα¬ 
λονίκης, ως εξής: 

Άρθρο 1. 

Γενικές Αρχές 

Οι Διδακτορικές Σπουδές του Τμήματος Ιστορίας και 
Αρχαιολογίας του ΑΠΘ αποσκοπούν στην προαγωγή 
της γνώσης και της πρωτότυπης επιστημονικής έρευνας 
και οδηγούν στην απόκτηση Διδακτορικού Διπλώματος. 

Το Διδακτορικό Δίπλωμα αποτελεί ακαδημαϊκό τίτλο, 
ο οποίος πιστοποιεί την εκπόνηση πρωτότυπης επιστη¬ 
μονικής έρευνας και την ουσιαστική συνεισφορά του/της 
κατόχου του στην εξέλιξη της επιστήμης και της γνώσης 
στον αντίστοιχο επιστημονικό κλάδο. 

Στον παρόντα Κανονισμό αποτυπώνονται η δομή και 
οι κανόνες λειτουργίας του Προγράμματος Διδακτορι¬ 
κών Σπουδών του Τμήματος Ιστορίας και Αρχαιολογίας 
του Αριστοτελείου Πανεπιστημίου Θεσσαλονίκης, όπως 

αυτός καταρτίστηκε με απόφαση της Συνέλευσης του 
Τμήματος (συνεδρίαση με αριθμ. 376/15.12.2017). 

Άρθρο 2. 

Νομικό και Θεσμικό πλαίσιο 

Το Πρόγραμμα Διδακτορικών Σπουδών του Τμήματος 
Ιστορίας και Αρχαιολογίας του Α.Π.Θ. οργανώνεται και 
λειτουργεί σύμφωνα με τις διατάξεις του κεφαλαίου ΣΤ 
του ν. 4485/2017 (ΦΕΚ.114/4-8-17,τ. Α') και των εν ισχύει 
ευρισκομένων διατάξεων και αποφάσεων. 

Άρθρο 3. 

Δικαίωμα Υποβολής Αίτησης 

Δικαίωμα υποβολής αίτησης για εκπόνηση Διδακτο¬ 
ρικής Διατριβής στο Τμήμα έχουν όσοι/ες πληρούν τις 
κάτωθι προϋποθέσεις: 

• Είναι πτυχιούχοι Α.Ε.Ι. (Πανεπιστημίου ή ΤΕΙ) της ημε¬ 
δαπής ή αναγνωρισμένου ως ισότιμου ιδρύματος της 
αλλοδαπής. 

• Είναι κάτοχοι Διπλώματος Μεταπτυχιακών Σπουδών 
Α.Ε.Ι. (στο εξής: Δ.Μ.Σ.)της ημεδαπής ή αναγνωρισμένου 
ως ισότιμου ιδρύματος της αλλοδαπής ή είναι κάτοχοι 
ενιαίου και αδιάσπαστου τίτλου σπουδών μεταπτυχια¬ 
κού επιπέδου κατά το άρθρο 46 του ν. 4485/2017. 

• Έχουν βαθμό ΔΜΣ από οκτώ και άνω ή ισότιμο βαθμό 
βάσει των κριτηρίων του ΔΟΑΤΑΠ. 

• Έχουν πιστοποιημένη γνώση τουλάχιστον δύο ξένων 
γλωσσών, επιπέδου Γ2 σε μία εκ των τεσσάρων ευρω¬ 
παϊκών γλωσσών (Αγγλικά, Γαλλικά, Γερμανικά, Ιταλικά) 
και Β2 σε μία γλώσσα συναφή με το προς πραγμάτευση 
γνωστικό αντικείμενο. Το επίπεδο γλωσσομάθειας της 
ξένης γλώσσας αποδεικνύεται από με τους εξής τρό¬ 
πους: α) Κρατικό Πιστοποιητικό του ν. 2740/1999 όπως 
αντικαταστάθηκε με την παρ. 19 του άρθρου 13 του 
ν. 3149/2003, β) Με πτυχίο Ξένης Γλώσσας και Φιλολο¬ 
γίας ή Πτυχίο Ξένων Γλωσσών Μετάφρασης και Διερμη- 
νείαςτης ημεδαπής ή αντίστοιχο και ισότιμο σχολών της 
αλλοδαπής, γ) Με Πτυχίο, προπτυχιακό ή μεταπτυχιακό 
δίπλωμα ή διδακτορικό δίπλωμα οποιουδήποτε αναγνω¬ 
ρισμένου ιδρύματος τριτοβάθμιας εκπαίδευσης της αλ¬ 
λοδαπής, δ) Με Απολυτήριο τίτλο ισότιμο των ελληνικών 
σχολείων Δευτεροβάθμιας Εκπαίδευσης, εφόσον έχουν 
αποκτηθεί μετά από κανονική φοίτηση τουλάχιστον έξι 
ετών στην αλλοδαπή. 

Η άδεια επάρκειας διδασκαλίας ξένης γλώσσας δεν 
αποδεικνύει τη γνώση ξένης γλώσσας (π.δ. 347/2003). Οι 
υποψήφιοι που είναι κάτοχοι της σχετικής άδειας πρέπει 
να προσκομίσουν επικυρωμένο αντίγραφο και ακριβή 
μετάφραση του τίτλου σπουδών βάσει του οποίου εκ- 
δόθηκε η άδεια επάρκειας διδασκαλίας ξένης γλώσσας. 

Άρθρο 4. 

Χρονική διάρκεια 

Η χρονική διάρκεια για την απόκτηση του Διδακτορι¬ 
κού Διπλώματος είναι τουλάχιστον τρία (3) πλήρη ημερο¬ 
λογιακά έτη από την ημερομηνία ορισμού τηςΤριμελούς 
Συμβουλευτικής Επιτροπής. 


Ο μέγιστος χρόνος εκπόνησης της διδακτορικής δια¬ 
τριβής ορίζεται στα πέντε (5) πλήρη ημερολογιακά έτη 
από την ημερομηνία ορισμού της Τριμελούς Συμβου¬ 
λευτικής Επιτροπής. Ο παραπάνω χρόνος δύναται να 
παραταθεί για ένα επιπλέον έτος, μετά από αίτηση του/ 
της υποψηφίου/ας και τεκμηριωμένη απόφαση της Συ¬ 
νέλευσης του Τμήματος. 

Ο/η υποψήφιος/α διδάκτορας μπορεί να αιτηθεί ανα¬ 
στολή ενός (1) πλήρους ημερολογιακού έτους για λό¬ 
γους στράτευσης, κύησης και σοβαρούς λόγους υγείας 
με αίτησή του/της, η οποία συνοδεύεται από ομόφωνη 
εισήγηση τηςΤριμελούς Συμβουλευτικής Επιτροπής και 
προσκόμιση των απαραίτητων δικαιολογητικών. Η αίτη¬ 
ση εγκρίνεται με απόφαση της Συνέλευσης του Τμήμα¬ 
τος. Κατά τη διάρκεια της αναστολής αίρεται η ιδιότητά 
του/της υποψ. διδάκτορα και τα εξ αυτής απορρέοντα 
δικαιώματα. Ο χρόνος της αναστολής δεν προσμετράται 
στον μέγιστο συνολικό χρόνο εκπόνησης της Διδακτο¬ 
ρικής Διατριβής. 

Αλλαγή τίτλου ή εξειδίκευση τίτλου μπορεί να πραγμα¬ 
τοποιηθεί μετά από τεκμηριωμένη εισήγηση της Τριμε¬ 
λούς Συμβουλευτικής Επιτροπής και έγκριση της Συνέ¬ 
λευσης του Τμήματος εντός των τριών πρώτων ετών από 
τον ορισμό της Επιτροπής. Αλλαγή θέματος στην υπό 
εκπόνηση Διδακτορική Διατριβή μπορεί να πραγματο¬ 
ποιηθεί μετά από τεκμηριωμένη εισήγηση τηςΤριμελούς 
Συμβουλευτικής Επιτροπής και έγκριση της Συνέλευσης 
του Τμήματος. Στην περίπτωση κατά την οποία η αλλαγή 
θέματος οδηγεί σε νέο επιστημονικό πεδίο, ακολουθείται 
η διαδικασία του άρθρου 7 του παρόντος Κανονισμού. 

Άρθρο 5. 

Δικαιώματα / Παροχές και Υποχρεώσεις 

Υποψήφιων Διδακτόρων 

1. Δικαιώματα / Παροχές 

Οι Διδακτορικές Σπουδές προσφέρονται δωρεάν. 

Οι υποψήφιοι/ες διδάκτορες για πέντε (5) έτη από την 
ημερομηνία ορισμού τηςΤριμελούς Συμβουλευτικής 
Επιτροπής διατηρούν πλήρη τα δικαιώματα και τις πα¬ 
ροχές που προβλέπονται και για τους φοιτητές/ριες του 
Β' κύκλου σπουδών. Ενδεικτικά αναφέρονται: τεχνολο¬ 
γική και οικονομική υποστήριξη, βραβεία, υποτροφίες, 
φοιτητική μέριμνα, εκπροσώπηση σε συλλογικά Όργανα, 
μετάβαση για ένα χρονικό διάστημα σε Πανεπιστήμια 
του εξωτερικού μέσω του Προγράμματος ΕΓθϊητυε κ.ά. 

Επιπλέον, οι υποψήφιοι/ες διδάκτορες διατηρούν 
δικαιώματα πρόσβασης, δανεισμού και χρήσης των 
ηλεκτρονικών υπηρεσιών των πανεπιστημιακών βιβλι¬ 
οθηκών μέχρι και πέντε (5) έτη μετά την απονομή του 
Διδακτορικού Διπλώματος. 

2. Υποχρεώσεις 

Ο/Η υποψήφιος/α διδάκτορας έχει υποχρέωση ανα¬ 
νέωσης της εγγραφής του/της κάθε ακαδημαϊκό έτος 
με αίτηση που καταθέτει στη ΓραμματείατουΤμήματος. 

Άρθρο 6. 

Συμμετοχή Υποψηφίων Διδακτόρων στην 

εκπαιδευτική διαδικασία 

Με απόφαση ΣυνέλευσηςτουΤμήματος (άρθρο 9 παρ. 3 

εδάφιο ε' του ν. 3685/2008 που παραμένει σε ισχύ σύμ¬ 
φωνα με το άρθρο 88 περ. α' του ν.4485/2017) και κοι¬ 
νή απόφαση των Υπουργών Παιδείας και Οικονομικών 
μπορεί να ανατίθεται σε υποψήφιους/ες διδάκτορες η 
επικουρία μελών ΔΕΠ του Τμήματος σε προπτυχιακό 
και μεταπτυχιακό επίπεδο με ωριαία αντιμισθία, η οποία 
επιβαρύνει τον τακτικό προϋπολογισμό του Ιδρύματος. 

Άρθρο 7. 

Διαδικασία Επιλογής Υποψηφίων Διδακτόρων 

ΤοΤμήμα μπορεί να προκηρύσσει θέσεις υποψηφίων 
διδακτόρων τον μήνα Μάιο εκάστου έτους ύστερα από 
εισήγηση των Τομέων και απόφαση της Συνέλευσης του 
Τμήματος. Οι θέσεις δημοσιοποιούνται διά του ημερησί¬ 
ου τύπου και αναρτώνται ηλεκτρονικά στον διαδικτυακό 
τόπο του Τμήματος. Οι αιτήσεις με όλα τα απαραίτητα 
δικαιολογητικά θα κατατίθενται στη Γραμματεία του Τμή¬ 
ματος εντός του Β' δεκαπενθημέρου του Σεπτεμβρίου. 

• Ο/ΗΥΠΟΨΗΦΙΟΣ/Α 

Ο/Η υποψήφιος/α υποβάλλει στις ημερομηνίες που 
προβλέπονται στον παρόντα Κανονισμό Διδακτορικών 
Σπουδών σχετική Αίτηση στη Γραμματεία τουΤμήματος. 

Στην αίτηση αναγράφεται ο προτεινόμενος τίτλος, η 
γλώσσα συγγραφής -η οποία μπορεί κατά περίπτωση και 
ύστερα από απόφαση της Συνέλευσης του Τμήματος να 
είναι διάφορη της ελληνικής-, καθώς και ο/η προτεινόμε- 
νος/η ως επιβλέπων/ουσα της Διδακτορικής Διατριβής, 
ο/η οποίος/α ανήκει σε όσους/ες έχουν δικαίωμα επίβλε¬ 
ψης Διδακτορικής Διατριβής, σύμφωνα με τα οριζόμε¬ 
να στο άρθρο 39 του ν.4485/2017 και στο άρθρο 8 του 
παρόντος Κανονισμού. 

Η αίτηση συνοδεύεται από αναλυτικό βιογραφικό 
σημείωμα του/της υποψηφίου/ας, διεξοδική και τεκ¬ 
μηριωμένη ερευνητικά και βιβλιογραφικά ερευνητική 
πρόταση καθώς επίσης και τα οριζόμενα στο άρθρο 3 
του παρόντος κανονισμού δικαιολογητικά, τυχόν ερευ¬ 
νητική ή / και συγγραφική δραστηριότητα, καθώς και 
δύο συστατικές επιστολές. 

•ΤΟΤΜΗΜΑ 

Η Συνέλευση του Τ μήματος, με βάση τη συνάφεια του 
ερευνητικού αντικειμένου των αιτήσεων που έχουν υπο¬ 
βληθεί, ορίζει ανά γνωστικό αντικείμενο και ειδίκευση 
τριμελή επιτροπή από μέλη ΔΕΠ τουΤμήματος. Η κάθε 
Επιτροπή εξετάζει τις υποβληθείσες αιτήσεις και τα συ¬ 
νυποβαλλόμενα έγγραφα και καλεί σε συνέντευξη τον/ 
την υποψήφιο/α. 

Κατόπιν, η κάθε Επιτροπή υποβάλλει στη Συνέλευση 
του Τμήματος εισήγηση με αναλυτικό υπόμνημα, στο 
οποίο αναγράφονται οι λόγοι για τους οποίους ο/η υπο¬ 
ψήφιος/α πληροί ή δεν πληροί τις προϋποθέσεις προ- 
κειμένου να γίνει δεκτός/ή. Επίσης, προτείνει τον/την 
επιβλέποντα/ουσα, εφόσον αυτός/η δεν έχει προταθεί 
από τον/την υποψήφιο/α. Σε κάθε περίπτωση η τελική 
απόφαση ανάγεται στην αρμοδιότητα της Συνέλευσης 
τουΤμήματος. 

Η Συνέλευση του Τμήματος, συνεκτιμώντας το υπό¬ 
μνημα της Επιτροπής, εγκρίνει ή απορρίπτει αιτιολογη¬ 
μένα την αίτηση του/της υποψηφίου/ας. Στην εγκριτική 
απόφαση της Συνέλευσης ορίζεται ο τίτλο και η γλώσσα 


συγγραφής της Διδακτορικής Διατριβής. Στην ίδια από¬ 
φαση, η Συνέλευση δύναται να καθορίσει ως προϋπόθε¬ 
ση για την εκπόνηση της Διδακτορικής Διατριβής του/ 
της υποψηφίου την παράλληλη επιτυχή παρακολούθηση 
μαθήματος/ων ή άλλες συναφείς με την επιστημονική 
έρευνα υποχρεώσεις. 

Άρθρο 8. 

Επίβλεψη Διδακτορικής Διατριβής 

1. Δικαίωμα επίβλεψης Διδακτορικών Διατριβών έχουν 
τα μέλη Δ.Ε.Π. α' βαθμίδας, αναπληρωτή και επίκου¬ 
ρου του οικείου ή άλλου Α.Ε.Ι. ή ερευνητές Α', Β' ή Γ' 
βαθμίδας από ερευνητικά κέντρα του άρθρου 13Α του 
ν. 4310/2014 συμπεριλαμβανομένων των ερευνητικών 
κέντρων της Ακαδημίας Αθηνών και του Ιδρύματος Ια- 
τροβιολογικών Ερευνών της Ακαδημίας Αθηνών. 

2. Η Συνέλευση του Τμήματος αναθέτει στον/στην 
προτεινόμενο/η επιβλέποντα/ουσα, σύμφωνα με την 
παράγραφο 3 του άρθρου 38 του ν.4485/2017, την επί¬ 
βλεψη της Διδακτορικής Διατριβής και ορίζει Τριμελή 
Συμβουλευτική Επιτροπή, με αρμοδιότητα να πλαισιώνει 
και να υποστηρίζει την εκπόνηση και συγγραφή της. 

3. ΣτηνΤριμελή Συμβουλευτική Επιτροπή μετέχουν ως 
μέλη ο/η επιβλέπων/ουσα και δύο ακόμη μέλη Δ.Ε.Π. α' 
βαθμίδας, αναπληρωτή και επίκουρου καθηγητή από το 
οικείο ή άλλο Α.Ε.Ι. ή καθηγητές αναγνωρισμένων ως 
ομοταγών ιδρυμάτων της αλλοδαπής, οι οποίοι είναι κά¬ 
τοχοι διδακτορικού διπλώματος, ή ερευνητές των βαθμι¬ 
δών Α', Β' ή Γ' από ερευνητικά κέντρα του άρθρου 13Α 
του ν. 4310/2014, συμπεριλαμβανομένων των ερευνητι¬ 
κών κέντρων τηςΑκαδημίας Αθηνών και του Ιδρύματος 
Ιατροβιολογικών Ερευνών της Ακαδημίας Αθηνών ή από 
αναγνωρισμένα ερευνητικά κέντρα ή ινστιτούτα της αλ¬ 
λοδαπής και έχουν το ίδιο ή συναφές γνωστικό αντικεί¬ 
μενο με την υπό κρίση Διδακτορική Διατριβή. Ως μέλη 
της Τριμελούς Συμβουλευτικής Επιτροπής είναι δυνατόν 
να ορίζονται και μέλη Δ.Ε.Π. τα οποία είναι σε άδεια. Στην 
Τριμελή Συμβουλευτική Επιτροπή μετέχει τουλάχιστον 
ένα (1) μέλος Δ.Ε.Π. από τις τρεις πρώτες βαθμίδες του 
Τμήματος Ιστορίας και Αρχαιολογίας. Κάθε μέλος ΔΕΠ 
του Τμήματος δεν δύναται να επιβλέπει περισσότερες 
από πέντε (5) Διδακτορικές Διατριβές. Οι περιπτώσεις 
συνεπίβλεψης Διδακτορικών Διατριβών δεν θα προσμε- 
τρώνται στο σύνολο. 

4. Αν για οποιονδήποτε λόγο ο/η επιβλέπων/ουσα 
εκλείψει ή διαπιστωμένα αδυνατεί να τελέσει χρέη 
επιβλέποντος/ουσας για μεγάλο χρονικό διάστημα, η 
Συνέλευση του Τμήματος, εκτιμώντας τις περιστάσεις, 
αναθέτει σε άλλον/η την επίβλεψη, σύμφωνα με όσα 
ορίζονται στις προηγούμενες παραγράφους, κατόπιν αί- 
τησηςτου/της υποψήφιου/ας διδάκτορα και σύμφωνης 
γνώμης του/της νέου/ας προτεινόμενου/ης επιβλέπο- 
ντος/ουσας. Σε διαφορετική περίπτωση, ένα από τα άλλα 
δύο (2) μέλη τηςΤριμελούς Συμβουλευτικής Επιτροπής 
αναλαμβάνουν χρέη επιβλέποντος/ουσας, ακόμη και 
καθ' υπέρβαση του μέγιστου αριθμού υποψήφιων δι¬ 
δακτόρων. 

5. Αν ο/η αρχικός/η επιβλέπων/ουσα μετακινηθεί σε 
άλλο Α.Ε.Ι. ή Τμήμα Α.Ε.Ι. ή συνταξιοδοτηθεί, συνεχίζει 

να τελεί χρέη επιβλέποντος/ουσας των Διδακτορικών 
Διατριβών που έχει αναλάβει και ο τίτλος απονέμεται 
από το Α.Ε.Ι., στο οποίο ανήκει το Τμήμα, όπου ξεκίνησε 
η εκπόνηση της Διδακτορικής Διατριβής. 

6. Η Γραμματεία του Τμήματος οφείλει να αναρτήσει 
στον διαδικτυακό τόπο, στην ελληνική και αγγλική γλώσ¬ 
σα, το όνομα του/της Υποψήφιου/ας Διδάκτορα, τον τίτ¬ 
λο και σύντομη περίληψη της Διδακτορικής Διατριβής, 
το όνομα του/της επιβλέποντος/ουσας και των άλλων 
μελών της Τριμελούς Συμβουλευτικής Επιτροπής. 

Άρθρο 9. 

Εκπόνηση Διδακτορικής Διατριβής 

με Συνεπίβλεψη 

Το Τμήμα Ιστορίας και Αρχαιολογίας είναι δυνατό να 
συνεργάζεται, σύμφωνα με όσα προβλέπονται στο άρ¬ 
θρο 43 του ν.4485/2017, με Τμήματα ΑΕΙ της ημεδαπής, 
ερευνητικά κέντρα και ινστιτούτα του άρθρου 13Α του 
ν.4310/2014, συμπεριλαμβανομένων των ερευνητικών 
κέντρων της Ακαδημίας Αθηνών και του Ιδρύματος Ια- 
τροβιολογικών Ερευνών της Ακαδημίας Αθηνών, για την 
εκπόνηση διατριβών με συνεπίβλεψη. Τα σχετικά με τη 
διαδικασία εκπόνησης, χορήγησης ενιαίου ή χωριστού 
τίτλου κ.α., προβλέπονται στο οικείο Ειδικό Πρωτόκολλο 
Συνεργασίας που καταρτίζεται. 

Το Τμήμα Ιστορίας και Αρχαιολογίας είναι δυνατό επί¬ 
σης να συνεργάζεται με αναγνωρισμένα ως ομοταγή 
Ιδρύματα ή ερευνητικά κέντρα και ινστιτούτα της αλλο¬ 
δαπής για την εκπόνηση διατριβών με συνεπίβλεψη.Τα 
σχετικά με τη διαδικασία εκπόνησης, χορήγησης ενιαίου 
ή χωριστού τίτλου κ.α., προβλέπονται στο οικείο Ειδικό 
Πρωτόκολλο Συνεργασίας που καταρτίζεται σύμφωνα με 
όσα ορίζει η απόφαση του Υπουργού Παιδείας, Έρευνας 
και Θρησκευμάτων με αριθμό 41931 /Ζ1 /13-3-2018 (ΦΕΚ 
972/τ.Β 713-3-2018). 

Άρθρο 10. 

Διαδικασία Εκπόνησης 

Ο/Η υποψήφιος/α διδάκτορας, τον μήνα Ιανουάριο 
εκάστου έτους παρουσιάζει ενώπιον της Τριμελούς Συμ¬ 
βουλευτικής Επιτροπής σε δημόσια δοκιμασία και υπο¬ 
βάλλει εγγράφως σε αυτή αναλυτικό υπόμνημα σχετικά 
με την πρόοδο της Διδακτορικής του/της Διατριβής και 
τη συμμετοχή του/της στις ακαδημαϊκές δραστηριότητες 
του Τομέα. 

Αντίγραφο του υπομνήματος, καθώς και σχόλια επ' 
αυτού από τον/την επιβλέποντα/ουσα ή την Τριμελή 
Συμβουλευτική Επιτροπή και των εκθέσεων προόδου, 
καταχωρούνται στον ατομικό φάκελο του/της υποψη¬ 
φίου/ας διδάκτορα. 

Άρθρο 11. 

Αξιολόγηση Διδακτορικής Διατριβής 

Μετά την ολοκλήρωση εκπόνησης της Διδακτορικής 
Διατριβής ο/η υποψήφιος/α διδάκτορας υποβάλλει αίτη¬ 
ση στηνΤριμελή Συμβουλευτική Επιτροπή, διά της Γραμ¬ 
ματείας, για δημόσια υποστήριξη και αξιολόγησή της. 

Η Τριμελής Συμβουλευτική Επιτροπή, αποφασίζει την 
έγκριση ή την αιτιολογημένη απόρριψη της αίτησης. 


Εφόσον αυτή εγκριθεί, συντάσσει αναλυτική Εισηγητική 
Έκθεση εντόςτριάντα ημερών. Στην Εισηγητική Έκθεση 
καταγράφεται η ολοκλήρωση της εκπόνησης της διδα¬ 
κτορικής διατριβής και προτείνεται ο ορισμός Επταμε- 
λούς Εξεταστικής Επιτροπής για τον/την υποψήφιο/α 
διδάκτορα. Εάν ηΤριμελήςΣυμβουλευτική Επιτροπή δεν 
εγκρίνει την αίτηση του/της υποψηφίου/ας διδάκτορα, 
του/της δίνει αναλυτικά επιστημονικές παρατηρήσεις 
- βελτιώσεις, καθώς και χρονοδιάγραμμα υλοποίησης 
εντός του ανωτάτου χρονικού ορίου που προβλέπεται 
στον παρόντα κανονισμό για την ολοκλήρωση διδακτο¬ 
ρικής διατριβής. 

Η Συνέλευση του Τμήματος, μετά την κατάθεση θετι¬ 
κής Εισηγητικής Έκθεσης τηςΤριμελούς Συμβουλευτικής 
Επιτροπής, ορίζει Επταμελή Εξεταστική Επιτροπή για 
την αξιολόγηση της Διδακτορικής Διατριβής του/της 
υποψήφιου/ας διδάκτορα εντός του προβλεπομένου 
από τον παρόντα κανονισμό ανωτάτου χρονικού ορίου. 
Σε αυτή μετέχουν τα μέλη τηςΤριμελούς Συμβουλευ¬ 
τικής Επιτροπής και τέσσερα επιπλέον μέλη που πλη¬ 
ρούν τα κριτήρια του άρθρου 39 παρ.2 β' εδάφιο του 
ν. 4485/2017 και έχουν την ίδια ή συναφή ειδικότητα 
με το επιστημονικό πεδίο της Διδακτορικής Διατριβής. 
Τα τέσσερα τουλάχιστον από τα μέλη της Επταμελούς 
Εξεταστικής Επιτροπής θα πρέπει να προέρχονται από 
μέλη ΔΕΠ του Τμήματος Ιστορίας και Αρχαιολογίας. Στην 
περίπτωση που δεν υφίσταται αυτή η δυνατότητα τότε 
μπορεί να προέρχονται από άλλα Τμήματα του ΑΠΘ ή 
άλλου ΑΕΙ, Ιδρύματος ή ερευνητικού κέντρου της ημε¬ 
δαπής ή αλλοδαπής. ΗΤριμελήςΣυμβουλευτική Επιτρο¬ 
πή έχει δικαίωμα πρότασης των μελών της Επταμελούς 
Εξεταστικής Επιτροπής. 

Προκειμένου να συγκροτηθεί η Επταμελής Εξεταστική 
Επιτροπή, τα αφυπηρετήσαντα μέλη τηςΤριμελούς Συμ¬ 
βουλευτικής Επιτροπής αντικαθίστανται από νέα μέλη 
που πληρούν τα κριτήρια του άρθρου39 παρ.2 β'εδάφιο 
του ν. 4485/2017.Τα αφυπηρετήσαντα μέλη δικαιούνται 
να παρευρεθούν στη διαδικασία δημόσιας παρουσίασης 
και αξιολόγησης με δικαίωμα λόγου, χωρίς όμως δικαί¬ 
ωμα ψήφου. Μέλη ΔΕΠ τα οποία βρίσκονται σε άδεια 
δύνανται να συμμετέχουν ως μέλη της Επταμελούς Εξε¬ 
ταστικής Επιτροπής. 

Ο/η υποψήφιο/α διδάκτορας υποστηρίζει τη Διδακτο¬ 
ρική Διατριβή του περίπου επί ημίωρο και ενώπιον της 
Επταμελούς Εξεταστικής Επιτροπής σε δημόσια προφο¬ 
ρική δοκιμασία που γίνεται το μέγιστο εντός 60 ημερών 
μετά τον ορισμό της Επιτροπής. Η διαδικασία της δη¬ 
μόσιας υποστήριξης προϋποθέτει τη φυσική παρουσία 
τουλάχιστον των τεσσάρων (4) μελών της Επταμελούς 
Εξεταστικής Επιτροπής, ενώ τα λοιπά μέλη μπορούν να 
συμμετέχουν και μέσω τηλεδιάσκεψης. Πρόεδρος της 
εξεταστικής επιτροπής είναι το αρχαιότερο από τα μέλη 
της, εφόσον είναι καθηγητής πρώτης βαθμίδος του Τμή¬ 
ματος, αλλιώς το αρχαιότερο από τα μέλη αυτής της επι¬ 
τροπής το οποίο ανήκει στα μέλη ΔΕΠ του Τμήματος με 
εξαίρεση τον/την επιβλέποντα / επιβλέπουσα καθηγητή. 

Ο/Η υποψήφιος/α επίσης απαντά στις ερωτήσεις των 
μελών της Επταμελούς Εξεταστικής Επιτροπής και όσων 
μελών τηςΤριμελούς Συμβουλευτικής Επιτροπής έχουν 

τυχόν αφυπηρετήσει. Η όλη διαδικασία δεν επιτρέπεται 
να υπερβαίνει τις δυο (2) ώρες. 

Στη συνέχεια ο/η υποψήφιος/α αποχωρεί και η Επτα- 
μελής Εξεταστική Επιτροπή συσκέπτεται και κρίνει τη 
διατριβή ως προς την ποιότητα, την πληρότητα, την 
πρωτότυπη σκέψη και την συμβολή της στην επιστήμη 
και με βάση αυτά τα κριτήρια διατυπώνει την τελική της 
κρίση και τη βαθμολογεί. 

Η έγκριση και αξιολόγηση βεβαιώνεται με σχετικό 
Πρακτικό. Η Διδακτορική Διατριβή εγκρίνεται με πλειο- 
ψηφία τουλάχιστον πέντε (5) μελών της Επταμελούς Εξε¬ 
ταστικής Επιτροπής.Το Πρακτικό υπογράφεται από όλα 
τα συμμετέχοντα στη διαδικασία της αξιολόγησης της 
διατριβής μέλη της Επταμελούς Εξεταστικής Επιτροπής 
και διαβιβάζεται διά της Γραμματείας και ανακοινώνεται 
στη Συνέλευση του Τμήματος. 

Η εγκριθείσα διδακτορική αξιολογείται με ένα από 
τους εξής χαρακτηρισμούς: 

- Άριστα με διάκριση (σε όλως εξαιρετικές περιπτώσεις 
και μόνο με ομόφωνη απόφαση της Επταμελούς Εξετα¬ 
στικής Επιτροπής) 

- Άριστα 

- Δίαν Καλώς 

- Καλώς 

Για την ολοκλήρωση της διαδικασίας αναγόρευσης, 
καθώς και τη δυνατότητα χορήγησης των σχετικών βε¬ 
βαιώσεων ο / η υποψήφιος /α διδάκτορας οφείλει να 
προσκομίσει στη Γραμματεία του Τμήματος βεβαίωση 
του / της επιβλέποντος/ουσας ότι συμπεριέλαβε στο 
τελικό κείμενο της εγκριθείσας διδακτορικής διατριβής 
το σύνολο των διορθώσεων-παρατηρήσεων που του 
υποδείχθηκαν από την Επταμελή Εξεταστική Επιτροπή 
κατά τη δημόσια προφορική δοκιμασία. 

Άρθρο 12. 

Αναγόρευση και Καθομολόγηση Διδακτόρων 

Η Συνέλευση αναγορεύει και καθομολογεί τον/την 
υποψήφιο/α διδάκτορα σε δημόσια Συνεδρίαση του 
Τμήματος, παρουσία του/της υποψήφιου/ας Διδάκτορα. 
Ο ΠρόεδροςτουΤμήματος θέτει υπόψη του Σώματοςτο 
Πρακτικό, που πιστοποιεί την επιτυχή ολοκλήρωση της 
διαδικασίας προφορικής παρουσίασης και αξιολόγη¬ 
σης της Διδακτορικής Διατριβής και ακολουθεί η ανα¬ 
γόρευση και καθομολόγηση του/της υποψηφίου/αςσε 
Διδάκτορα του Τμήματος. Στη Συνεδρίαση παρίσταται 
ο/η Πρύτανης, ή ο / η Αντιπρύτανης/νις ενώ μπορεί να 
παρίσταται και ο/η Κοσμήτορας. 

Η τελετή αναγόρευσης και καθομολόγησης, καθώς 
και ο τύπος του Διδακτορικού Διπλώματος του/τηςΔι- 
δάκτορος ακολουθεί τα Πρότυπα σχετικών αποφάσεων 
της Συγκλήτου ΑΠΘ. 1 

Η τελετή διενεργείται τρεις (3) φορές ανά ακαδημαϊκό 
έτος. 

Ο/Η υποψήφιος/α διδάκτορας πριν από την αναγό¬ 
ρευση και καθομολόγησή του/της από την Συνέλευση 

1 Απόφαση της Συγκλήτου (συνεδρίαση με αριθμό 2913/ 
23-7-2015, έγγραφο με αριθμό 5288/4-11-2015) με θέμα: «Εξορ- 
θολογισμός της Γραμματειακής Υποστήριξης των Σχολών και 
Τμημάτων του ΑΠΘ». 


του Τμήματος μπορεί να αιτηθεί χορήγηση Βεβαίωσης 
Επιτυχούς Αποπεράτωσης. 

Στον/στην Διδάκτορα χορηγείται Αντίγραφο Διδακτο¬ 
ρικού Διπλώματος.Το Διδακτορικό Δίπλωμα (μεμβράνη), 
υπογράφεται από τον/την Πρύτανη, τον/την Πρόεδρο 
και τον/την Προϊστάμενο/η Γραμματείας του Τμήματος 
και φέρει τη σφραγίδα του ΑΠΘ. 

Άρθρο 13. 

Μορφή της Διδακτορικής Διατριβής και αριθμός 
αντιτύπων 

Η Διδακτορική Διατριβή στη μορφή κατάθεσης είναι 
γραμμένη σε ηλεκτρονικό υπολογιστή με επιμέλεια και 
σε χαρτί 80 9Γτουλάχιστον, με έντυπο εξώφυλλο και χαρ- 
τοβιβλιοδετημένη. Αν περιέχει εικόνες και σχέδια, αυτά 
πρέπει να είναι ευδιάκριτα και να δηλώνεται η προέλευ¬ 
ση των εικόνων και των σχεδίων. Στο τέλος της Διδακτο¬ 
ρικής Διατριβής πρέπει να υπάρχει επαρκής περίληψη σε 
ξένη γλώσσα. Η Διδακτορική Διατριβή δεν πρέπει να έχει 
κυκλοφορήσει πριν από την τελική της κρίση. 

Στο εξώφυλλό της αναγράφεται το Πανεπιστήμιο, η 
Σχολή και το Τμήμα, ο Τομέας, το ονοματεπώνυμο του 
συγγραφέα, ο τίτλος της και οι λέξεις "Διδακτορική Δια¬ 
τριβή". Στο εσώφυλλο: Ονοματεπώνυμο του συγγραφέα, 
τίτλος της., οι λέξεις "Διδακτορική Διατριβή" και η φρά¬ 
ση "Υποβλήθηκε στο Τμήμα Ιστορίας και Αρχαιολογίας, 
οικείος Τομέας. Στο κάτω μέρος του εσώφυλλου γρά¬ 
φονται τα ονόματα των μελών της Τριμελούς Συμβου¬ 
λευτικής και της Επταμελούς Εξεταστικής επιτροπής. 
Στην τέταρτη σελίδα γράφονται το ονοματεπώνυμο, 
το Πανεπιστήμιο, ο τίτλος της Διδακτορικής Διατριβής. 
Στο κάτω μέρος της τέταρτης σελίδας γράφεται η φρά¬ 
ση: "Η έγκριση της παρούσης Διδακτορικής Διατριβής 
από το Τμήμα Ιστορίας και Αρχαιολογίας του Α.Π.Θ. δεν 
συνεπάγεται αποδοχή των απόψεων των συγγραφέων" 
(ν. 5343/1932 αρθρ. 202 παρ. 2). 

Η Διδακτορική Διατριβή υποβάλλεται σε οκτώ (8) 
αντίτυπα με τη μορφή που ορίζει η προηγούμενη πα¬ 
ράγραφος. Από αυτά επτά (7) διατίθενται στα μέλη της 
Εξεταστικής Επιτροπής και το ένα (1) στη Γραμματεία του 
Τμήματος. Αν η Διδακτορική Διατριβή εγκριθεί, ο υποψή¬ 
φιος έχει υποχρέωση, προκειμένου να του απονεμηθεί ο 
τίτλος, να καταθέσει στη Γραμματεία τουΤμήματοςάλλα 
τρία (3) αντίτυπα της τελικής μορφής της Διδακτορικής 
Διατριβής σε ηλεκτρονική μορφή (ΡϋΕ), τα οποία δια¬ 
νέμονται ως εξής: 

Ι.Ένα (1) στην Κεντρική Βιβλιοθήκη - Κέντρο Πληρο¬ 
φόρησης του Πανεπιστημίου. 

2. Ένα (1) στο Σπουδαστήριο του οικείου Τομέα του 
Τμήματος. 

3. Ένα (1) στο Κέντρο τεκμηρίωσης του Εθνικού Ιδρύ¬ 
ματος Ερευνών. 

Επίσης ταυτόχρονα με την κατάθεση των τριών αντιτύ¬ 
πων ο υποψήφιος υποχρεούται να καταθέσει περίληψη 
έκτασης 150 λέξεων στην ελληνική και Αγγλική γλώσσα 
στη Γραμματεία του Τμήματος προς δημοσίευση στον 
ιστότοπο του Τμήματος. 

Πριν χορηγηθεί το Αντίγραφο Διδακτορικού Διπλώ¬ 
ματος του Διδάκτορα, ο ενδιαφερόμενος πρέπει να 

συμπληρώσει ειδικό έντυπο του ΚέντρουΤεκμηρίωσης 
(Κ.Τ.) του Εθνικού Ιδρύματος Ερευνών (Ε.Ι.Ε.) με περίληψη 
της Διδακτορικής Διατριβής και επιστημονικά στοιχεία 
που αφορούν στο περιεχόμενό της και να αποστείλει 
τα έντυπα αυτά, καθώς και ένα αντίτυπο της Διδακτορι¬ 
κής Διατριβής στο Κ.Τ. του Ε.Ι.Ε για την ενημέρωση του 
Εθνικού Αρχείου ελληνικών Διδακτορικών Διατριβών. 

Άρθρο 14. 

Λόγοι Διαγραφής 

Η Συνέλευση του Τμήματος Ιστορίας και Αρχαιολογίας, 
μετά από εισήγηση τηςΤριμελούς Συμβουλευτικής Επι¬ 
τροπής, δύναται να αποφασίσει τη διαγραφή Υποψηφί¬ 
ου/ας Διδάκτορα η οποία συνεπάγεται και την αφαίρεση 
του θέματος και του τίτλου της Διδακτορικής Διατριβής. 
Στην απόφαση τεκμηριώνονται οι λόγοι διαγραφής. 

Λόγοι διαγραφής θεωρούνται: 

Η υπέρβαση του ανωτάτου προβλεπόμενου από τον 
παρόντα κανονισμό χρονικού ορίου, συμπεριλαμβανο- 
μένης της παρατάσεως. 

Δύο τουλάχιστον συνεχόμενες αρνητικές εκθέσεις 
προόδου ή μη τήρηση των προβλεπόμενων από το άρ¬ 
θρο 10 του παρόντος κανονισμού υποχρεώσεων. 

Ο/Η υποψήφιος/α διδάκτορας διαγράφεται αυτοδί¬ 
καια μετά από αίτησή του/της. 

Άρθρο 15. 

Λογοκλοπή/παράλειψη Αναφοράς σε 

χρησιμοποιηθείσα βιβλιογραφία 

Ο/Η υποψήφιος/α Διδάκτορας καταθέτοντας την Δι¬ 
δακτορική Διατριβή υποχρεούται να αναφέρει αν χρη¬ 
σιμοποίησε το έργο και τις απόψεις άλλων. Η αντιγραφή 


θεωρείται σοβαρό ακαδημαϊκό παράπτωμα. Λογοκλοπή 
θεωρείται η αντιγραφή εργασίας άλλου συγγραφέα, κα¬ 
θώς και η χρησιμοποίηση εργασίας άλλου συγγραφέα, 
δημοσιευμένης ή όχι, χωρίς την δέουσα αναφορά. Η 
παράθεση οποιοσδήποτε υλικού τεκμηρίωσης, ακόμη 
και από μελέτες του ίδιου του υποψηφίου, χωρίς σχετική 
αναφορά, μπορεί να στοιχειοθετήσει απόφαση της Συ¬ 
νέλευσης του Τμήματος για διαγραφή του ή αφαίρεση 
του τίτλου εκ των υστέρων. 

Άρθρο 16. 

Μεταβατικές διατάξεις 

Όλοι/ες οι υποψήφιοι/ες διδάκτορες του Τμήματος 
μετά την έγκριση και δημοσίευση του παρόντος Κανο¬ 
νισμού Διδακτορικών Σπουδών, εντάσσονται στις δια¬ 
τάξεις του ν.4485/2017 και στον παρόντα Κανονισμό. 
Όσοι/ες υποψήφιοι/ες διδάκτορες του Τμήματος έχουν 
υπερβεί την ανώτατη διάρκεια εκπόνησης διδακτορικής 
διατριβής, δηλ. τα πέντε έτη και πλέον, υποχρεούνται 
στην ολοκλήρωσή της εντός διετίας. 

Όλα τα επιμέρους ελάσσονα ζητήματα που ενδεχο¬ 
μένως ανακύπτουν κατά την εφαρμογή του παρόντος 
Κανονισμού, θα αντιμετωπίζονται με αποφάσεις της 
Συνέλευσης του Τμήματος και έγκριση της Συγκλήτου 
του ΑΠΘ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 30 Μαρτίου 2018. 

Ο Πρύτανης κ.α.α. 

Η Αντιπρύτανης Ανθρώπινων Πόρων 

ΠΑΡΑΣΚΕΥΗ ΑΡΓΥΡΟΠΟΥΛΟΥ-ΠΑΤΑΚΑ 

=Τ 

ΕΘΝΙΚΟ ΤΥΠΟΓΡΑΦΕΙΟ 


Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητικής 
Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και κυκλο¬ 
φορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη των 
εκτυπωτικών αναγκών του δημοσίου (ν. 3469/2006, ΦΕΚ Α' 131). 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΙ^Γ την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα αποστέλλονται επίσης δωρεάν με την υποβολή αίτησης, για την οποία 
αρκεί η συμπλήρωση των αναγκαίων στοιχείων σε ειδική φόρμα. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων, είτε ταχυδρομικά με την αποστολή αιτήματος παραγγελίας μέσω των ΚΕΠ, είτε 
με ετήσια συνδρομή μέσω του Τμήματος Συνδρομητών. Το κόστος ενός ασπρόμαυρου ΦΕΚ 
από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προ¬ 
σαυξάνεται κατά 0,20 €.Το κόστος ενός έγχρωμου ΦΕΚ από 1 έως 16 σελίδες είναι 1,50 €, αλλά 
για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €. Το τεύχος Α.Σ.Ε.Π. 
διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση νν60πΐ3$ΐ6ΐ < .6ΐ@θτ.9 >< με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής Δημοσιευτέας Ύλης. 

• Πληροφορίες, σχετικά με την αποστολή/κατάθεση εγγράφων προς δημοσίευση, 
με την πώληση των τευχών και με τους ισχΰοντες τιμοκαταλόγους για όλες τις υπη¬ 
ρεσίες μας, περιλαμβάνονται στην ιστοσελίδα μας. Η ενδεδειγμένη διαδρομή είναι: 
νννννν.θΐ.ςμ/ Φ.Ε.Κ./ Δημοσίευση Κειμένων ή Τεύχη ή Διάθεση ΦΕΚ ή Πώληση ή Συν¬ 
δρομητές. Επίσης μέσω της ιστοσελίδας μας δίδονται πληροφορίες σχετικά με την 
πορεία δημοσίευσης των εγγράφων, με βάση τον Κωδικό Αριθμό Δημοσιεύματος (ΚΑΔ). 
Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν 
τις προϋποθέσεις δημοσίευσης. 


2. ΕΚΤΥΠΩΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημο¬ 
σίου αναλαμβάνει να σχεδιάσει και να εκτυπώσει κάρτες, βιβλία, αφίσες, μπλοκ, μηχανογρα¬ 
φικά έντυπα, φακέλους για κάθε χρήση, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 -ί3χ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος, τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 

Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θ 1 . 91 · 

Πληροφορίες σχετικά με την λειτουργία 
της ιστοσελίδας: Η6ΐράβ$Κ.6ΐ@6ΐ.9·' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

ννεΐ3ΐπ35ΐ6Γ.6ΐ@6ΐ.9·' 

Πληροφορίες για γενικό πρωτόκολλο 
και αλληλογραφία: 9ΐ'3ππτΐ3ΐθί3@θ1.9*' 























